PATVIRTINTA

Alytaus r. meno ir sporto

mokyklos direktoriaus

2023 m. gruodžio 18 d.

įsakymu Nr. MV- 49

**DĖL ATSARGUMO PRIEMONIŲ TAIKYMO MOKYKLOJE,**

**SIEKIANT IŠVENGTI GALIMO NEIGIAMO POVEIKIO VAIKŲ SVEIKATAI**

**NAUDOJANT MOBILIUOSIUS TELEFONUS TVARKA**

**I SKYRIUS**

**BENDROSIOS NUOSTATOS**

1. Taisyklės parengtos vadovaujantis Lietuvos Respublikos sveikatos apsaugos ministerijos 2011 m. rugpjūčio 31 d. pranešimu Nr. 10-(192-11.3)-6626 ,,Dėl atsargumo priemonių taikymo mokyklose siekiant išvengti galimo neigiamo poveikio vaikų sveikatai naudojant mobiliuosius telefonus“.

2. Šiomis taisyklėmis siekiama:

2.1. sumažinti žalą vaikų sveikatai riziką, irzlumą, atsirandantį vaikus atitraukus nuo mobiliųjų įrenginių, negebėjimą koncentruoti dėmesio;

2.2. apsaugoti vaikus nuo pavojingo turinio internete, patyčių mokinių ir mokyklos darbuotojų atžvilgiu;

2.3. vykdyti priklausomybės nuo mobiliųjų įrenginių prevenciją;

2.4. užkrinti mokyklos vidinę tvarką.

**II SKYRIUS**

**BENDROSIOS NAUDOJIMO (SI) MOBILIUOJU TELEFONU TAISYKLĖS**

3. Mokytojai rekomenduoja tėvams susitarti su savo vaikais dėl mobiliųjų telefonų nesinešimo į mokyklą.

4. Mokytojai pamokų metu telefonais gali naudotis atsakingai ir tik būtinais atvejais.

5. Mokykla neatsako už mobiliųjų telefonų, ausinukų saugojimą. Už tai atsakingi patys tų daiktų turėtojai ir jų tėvai.

**III SKYRIUS**

**MOBILIŲJŲ TELEFONŲ NAUDOJIMO TAISYKLĖS MOKINIAMS**

6. Mokiniams, atsinešusiems mobiliuosius telefonus į mokyklą, privaloma laikytis šių taisyklių:

6.1.draudžiama mobiliuoju telefonu mokyklos teritorijoje filmuoti ir fotografuoti;

6.2. draudžiama mobiliuoju telefonu mokykloje naudotis;

6.2.1. renginių metų naudotis telefonu draudžiama;

7. Leidus dalyko mokytojui, mobilus telefonas per pamokas gali būti naudojamas tik mokymosi tikslams.

8. Prasidėjus pamokai, mokinys, atsinešęs telefoną į mokyklą, privalo išjungti garsą ir padėti telefoną kuprinėje arba kitoje mokytojo nurodytoje vietoje (pvz. telefonų laikymui skirtą dėžutę).

9. Išimtinais atvejais (trauma, liga ir kitos ekstremalios situacijos) mokytojui leidus, galima skambinti mokyklos patalpose tėvams arba artimiesiems.

10. Jei mokiniai nesilaiko naudojimosi mobiliaisiais telefonais taisyklių:

10.1. pirmą kartą mokinys yra įspėjamas;

10.2. jei mokinys antrą kartą pažeidžia taisykles, mokytojas turi teisę paimti telefoną. Pasibaigus pamokai telefonas yra grąžinamas;

10.3. jei mokinys atsisako atiduoti ugdymo metu naudojamą telefoną, problemos sprendimui mokytojas kviečia mokyklos administracijos darbuotoją. Fiksuojamas drausmės pažeidimo faktas, informuojami tėvai;

10.4. jei mokinys tris kartus pažeidžia naudojimo (si) mobiliaisiais telefonais taisykles, jo elgesys, pasikvietus tėvus, svarstomas mokytojų tarybos posėdyje.

**IV SKYRIUS**

**BAIGIAMOSIOS NUOSTATOS**

11. Naudojimosi mobiliaisiais telefonais mokykloje taisyklės paviešinamos mokyklos internetinėje svetainėje.

12. Su mobiliųjų telefonų naudojimo (si) taisyklėmis mokytojai supažindina mokinius ir jų tėvus.

\_\_\_\_\_\_\_\_\_\_\_\_\_\_\_\_\_\_\_\_\_\_\_